CELEX: 32016D1367
Language: hr
Date: 2016-08-10 00:00:00
Title: Provedbena odluka Komisije (EU) 2016/1367 оd 10. kolovoza 2016. o određenim zaštitnim mjerama u vezi s afričkom svinjskom kugom u Poljskoj (priopćeno pod brojem dokumenta C(2016) 5278) (Tekst značajan za EGP)

11.8.2016   
            
            
               HR
            
            
               Službeni list Europske unije
            
            
               L 216/26
            
         PROVEDBENA ODLUKA KOMISIJE (EU) 2016/1367
   оd 10. kolovoza 2016.
   o određenim zaštitnim mjerama u vezi s afričkom svinjskom kugom u Poljskoj
   
      
         (priopćeno pod brojem dokumenta C(2016) 5278)
      
   
   (Vjerodostojan je samo tekst na poljskom jeziku)
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu Vijeća 89/662/EEZ od 11. prosinca 1989. o veterinarskim pregledima u trgovini unutar Zajednice s ciljem uspostave unutarnjeg tržišta (1), a posebno njezin članak 9. stavak 4.,
   uzimajući u obzir Direktivu Vijeća 90/425/EEZ od 26. lipnja 1990. o veterinarskim i zootehničkim pregledima koji se primjenjuju u trgovini određenim živim životinjama i proizvodima unutar Zajednice s ciljem uspostave unutarnjeg tržišta (2), a posebno njezin članak 10. stavak 4.,
   budući da:
   
               (1)
            
            
               Afrička svinjska kuga zarazna je virusna bolest koja pogađa domaće i divlje svinje i koja može ozbiljno utjecati na profitabilnost svinjogojstva te omesti trgovinu unutar Unije i izvoz u treće zemlje.
            
         
               (2)
            
            
               U slučaju izbijanja afričke svinjske kuge postoji opasnost da se uzročnik bolesti proširi na druga svinjogojska gospodarstva i na divlje svinje. Kao rezultat toga može se proširiti iz jedne države članice u drugu državu članicu i treće zemlje trgovinom živim svinjama ili njihovim proizvodima.
            
         
               (3)
            
            
               Direktivom Vijeća 2002/60/EZ (3) utvrđuju se minimalne mjere koje se primjenjuju unutar Unije za kontrolu afričke svinjske kuge. Člankom 9. Direktive 2002/60/EZ osigurava se uspostava zaraženih i ugroženih područja u slučaju izbijanja te bolesti, u kojima se primjenjuju mjere utvrđene člancima 10. i 11. te Direktive.
            
         
               (4)
            
            
               Poljska je obavijestila Komisiju o trenutačnoj situaciji povezanoj s afričkom svinjskom kugom na svojem državnom području te je u skladu s člankom 9. Direktive 2002/60/EZ utvrdila zaražena i ugrožena područja u kojima se primjenjuju mjere iz članaka 10. i 11. te Direktive.
            
         
               (5)
            
            
               Kako bi se spriječili nepotrebni poremećaji trgovine unutar Unije i izbjegle neopravdane prepreke trgovini koje nameću treće zemlje, potrebno je, u suradnji s predmetnom državom članicom, na razini Unije utvrditi zaražena i ugrožena područja za afričku svinjsku kugu u Poljskoj.
            
         
               (6)
            
            
               U skladu s tim, područja koja su označena kao zaražena i ugrožena područja u Poljskoj trebala bi biti utvrđena u Prilogu ovoj Odluci.
            
         
               (7)
            
            
               Mjere bi se trebale primjenjivati ograničeno kako bi se osiguralo dovoljno vremena za epidemiološko istraživanje i omogućio pregled poduzetih mjera.
            
         
               (8)
            
            
               Mjere predviđene ovom Odlukom u skladu su s mišljenjem Stalnog odbora za bilje, životinje, hranu i hranu za životinje,
            
         DONIJELA JE OVU ODLUKU:
   Članak 1.
   Poljska osigurava da zaražena i ugrožena područja utvrđena u skladu s člankom 9. Direktive 2002/60/EZ obuhvaćaju barem područja koja su u Prilogu ovoj Odluci navedena kao zaražena i ugrožena područja.
   Članak 2.
   Ova se Odluka primjenjuje do 30. rujna 2016.
   Članak 3.
   Ova je Odluka upućena Republici Poljskoj.
   
      Sastavljeno u Bruxellesu 10. kolovoza 2016.
      
         
            Za Komisiju
         
         Vytenis ANDRIUKAITIS
         
            Član Komisije
         
      
   
   
      (1)  SL L 395, 30.12.1989., str. 13.
   
   
      (2)  SL L 224, 18.8.1990., str. 29.
   
   
      (3)  Direktiva Vijeća 2002/60/EZ od 27. lipnja 2002. o utvrđivanju posebnih odredaba za kontrolu afričke svinjske kuge i o izmjeni Direktive 92/119/EEZ koja se odnosi na tješinsku bolest i afričku svinjsku kugu (SL L 192, 20.7.2002., str. 27.).
   
      PRILOG
      
                  Poljska
               
               
                  Područja iz članka 1.
               
            
                  Zaraženo područje
               
               
                  Vanjsku granicu tog zaraženog područja čine:
                  
                              (a)
                           
                           
                              s istoka: od sjeverne granice sela Sanie Dąb južni dio ceste od sela Sanie Dąb do sela Kołaki Koscielne, sa sjecištem s rijekom Dąb, zatim jugoistočno uzduž rijeke Dąb, zatim uzduž granice šume do zapadne granice sela Tybory-Olszewo, zatim cestom od sela Tybory-Olszewo do sela Tybory-Kamianka, zatim zapadnom granicom sela Tybory-Kamianka do ceste od sela Tybory-Kamianka do sela Jabłonka Kościelna, zatim južno do vodotoka od ribnjaka Kamianka do rijeke Jabłonka, zatim do ušća vodotoka u rijeku Jabłonka, zatim pravocrtno prema jugu do raskrižja ceste br. 66 s cestom od sela Jabłonka Kościelna do sela Miodusy-Litwa;
                           
                        
                              (b)
                           
                           
                              s juga: cesta br. 66 zapadno do sjecišta rijeke Jabłonka s cestom br. 66, zatim uzduž južne granice sela Faszcze do rijeke Jabłonka, zatim zapadno uzduž rijeke Jabłonka do granice sela Wdziękoń Pierwszy i sela Wdziękoń Drugi, zatim pravocrtno prema sjeveru do ceste br. 66, zatim zapadno cestom br. 66 do sjecišta vodotoka s cestom br. 66 na razini sela Wdziękoń Pierwszy;
                           
                        
                              (c)
                           
                           
                              sa zapada: sjeverno uzduž vodotoka do granice šume, uzduž istočne granice rezervata Grabówka, zatim granicom šume istočno do ceste od sela Grabówka do sela Wróble-Arciszewo;
                           
                        
                              (d)
                           
                           
                              sa sjevera: pravocrtno prema istoku do rijeke Dąb južno od sela Czarnowo Dąb, zatim istočno duž pravca do sjeverne granice sela Sanie Dąb, do ceste od sela Sanie Dąb do sela Kołaki Koscielne.
                           
                        
            
                  Ugroženo područje
               
               
                  Vanjsku granicu tog ugroženog područja čine:
                  
                              (a)
                           
                           
                              s istoka: pravocrtno od okruga wysokomazowiecki i zambrowski, na razini sela Stare Niziołki, do sjecišta rijeke Rokietnica između sela Grodzkie Szczepanowięta i Nowe Grodzkie, zatim pravocrtno do sela Wnory Wiechy, zatim južno cestom i istočno duž granica sela Chojane Piecki, Kalinowo-Solki, Kalinowo Czosnowo, Buczyno Mikosy do sela Brzóski-Gromki, zatim pravocrtno prema jugu do rijeke Brok, do istočne granice sela Brzóski-Falki, zatim pravocrtno do ceste br. 66, do sjeverne granice sela Włosty-Olszanka, zatim južno cestom br. 66 do granice šume;
                           
                        
                              (b)
                           
                           
                              s juga: pravocrtno jugozapadno uzduž južne granice sela Dąbrowa-Zabłotne do južne granice sela Dąbrowa Wielka, zatim pravocrtno jugozapadno od sela Krzeczkowo Mianowskie do granice regije Podlaskie na razini sela Zaręby-Choromany;
                           
                        
                              (c)
                           
                           
                              sa zapada: uzduž granice regije Podlaskie do ceste br. 63, zatim uzduž granice regije Podlaskie i zapadne granice sela Srebrny Borek do ceste br. 8, uzduž zapadne granice sela Ostrożne, zatim sjeverno na zapadnoj granici sela Krajewo-Łętowo, Krajewo-Borowe, Krajewo-Ćwikły, zatim pravocrtno uzduž zapadne i sjeverne granice sela Zbrzeżnica do ceste br. 63, zatim sjeverno cestom br. 63 do zemljopisne širine sela Polki-Teklin;
                           
                        
                              (d)
                           
                           
                              sa sjevera: pravocrtno istočno do granice između okruga zambrowski i łomżyński, uključujući selo Polki-Teklin do točke na zemljopisnoj širini sela Kossaki-Nadbielne, zatim pravocrtno južno od sela Kossaki-Nadbielne i iznad sela Kałęczyn-Walochy, zatim do raskrižja ceste br. 679 s cestom od sela Rutki-Kossaki do sela Kalinówka-Basie, zatim uzduž južne granice sela Rutki-Kossaki do sjecišta ulice 11 Listopada s ulicom br. S8, zatim linijom iznad sela Górskie-Ponikły Stok i istočnom granicom sela Modzele-Górki i Olszewo Przyborowo do granice okruga zambrowski i wysokomazowiecki na zemljopisnoj širini sela Stare Niziołki.